Wat om te doen as jy die wegraping gemis het - Suider Kruis1
As jy 'n Kind van die Here is en jy het tot bekering gekom, gaan jy sekerlik nie verstaan waarom jy nog hier is nie. Jy gaan iemand probeer blameer: die kerk, die Bybel, Jesus; iemand moet tog die skuld dra! Die waarheid is dat niemand te blameer is, behalwe jy self nie. Jesus het met jou gepraat en jy weet dit, maar jy wou nie gehoor gee nie. Miskien het jy gedink dat jy nog baie tyd het of miskien het jy gedink dat jy gereed is. Sien hierdie tydperk as 'n tweede kans vir jou; 'n kans om jouself te bewys!
Dit sal eers baie subtiel gedoen word en jy sal sien hoe mense weggeneem word vir "rehabilitasie". Onthou dat alles wat gaan gebeur en alles wat jy gaan sien, gaan gebaseer wees op 'n leuen. Satan het net een oogmerk en dit is om jou sover te kry om jou rug op God te draai en jou siel aan satan te verkoop! Satan stel nie belang in jou as mens nie; hy stel belang in jou onsterflike siel en hy sal selfs jou vrees vir die dood teen jou gebruik om jou sover te kry om afstand daarvan te doen!
Moenie die wegraping probeer weg verduidelik nie. Die wêreld gaan dit probeer weg verduidelik… Allerhande verduidelikings waar almal heen is gaan die lig sien. Al hierdie verduidelikings gaan egter belaglik wees en moeilik om te glo en daad werklike bewyse vir hierdie verduidelikings gaan nie gevind kan word nie.
Moenie die kerk blameer nie. Die kerk is daar om mense te wys waar die regte pad is. Alles wat ek tot nou toe genoem het hierbo, staan in die Bybel en ek het teksverse bygesit waar dit opgeteken staan. Almal van ons het die vryheid van keuse om self te kan besluit, maar dit beteken nie dat ons vry is van die gevolge van daardie keuses nie. As jy nie geluister nie, sal jy die gevolge van jou keuses dra.
Moenie hulp gaan soek nie. Onmiddellik na die wegraping gaan die wêreld in chaos wees. Baie mense sal seergekry het as gevolg van motor bestuurders wat uit hulle motors verdwyn het. Versamel punte sal opgestel word waar jy mediese hulp, voedsel en water sal kan ontvang. As jy daar gaan aanmeld, sal hulle jou persoonlike besonderhede vat en daar sal rekord wees dat jy oorleef het. Jy sal daarna weer opgespoor kan word, selfs al kruip jy weg. As jy nie aanmeld nie, sal daar aangeneem word dat jy dood is of verdwyn het. Niemand sal na jou kom soek nie…
Moenie enige Christene gaan soek nie. Daar gaan kerke wees net soos nou en hulle gaan aanhou werk ook, net soos nou, maar die wat waarlik glo gaan nie meer daar wees nie. Die wie gaan agterbly gaan mense wees wat nie glo nie, vir wie Jesus net 'n profeet was en vir wie Jesus nie gesterf het vir hulle sonde nie. Jy gaan geen Christelike redding in enige van daardie kerke vind nie!
Moenie die merk van die dier aanvaar nie! Die Bybel is baie duidelik hieroor. Jy gaan vir ewig verlore wees as jy die merk aanvaar. Die merk hoef nie 'n fisiese merk wees nie, maar kan iets soos 'n mikroskyfie wees wat onder die vel ingeplant gaan word deur middel van 'n inenting. Die tegnologie om dit te doen is reeds beskikbaar!
Liewe leser, net jy kan hierdie verandering maak. In Openbaring 3:20 sê die Here: "Kyk, Ek staan by die deur en Ek klop. As iemand my stem hoor en die deur oopmaak, sal Ek by hom ingaan en saam met hom die feesmaal hou, en hy saam met My." Net jy kan die deur van jou hart vir Jesus oopmaak. Niemand anders kan nie. Ek smeek by u, moenie wag tot dit te laat is nie…